《挽唐学录颐》
宋代·廖行之

虎榜标名日，英声四海闻。
传家惟奥学，有子继清芬。
未熟黄粱梦，俄同冥漠君。
哲人今已矣，无复更论文。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。